Diari Oficial de la Generalitat Valenciana


Sumari del DOGV 8106, del 16-08-2017 (2017/7447)

RESOLUCIÓ d'11 d'agost de 2017, del director general de Responsabilitat Social i Foment de l'Autogovern, per la qual es concedeixen subvencions destinades a associacions, fundacions i altres entitats i organitzacions sense ànim de lucre de la Comunitat Valenciana per a la realització d'actuacions relacionades amb la formació i la divulgació en matèria de responsabilitat social durant l'exercici 2017, i s'adopten altres decisions en el marc de l'Ordre 6/2016, de 14 de setembre, i de la Resolució de 3 d'abril de 2017, les dues de la Conselleria de Transparència, Responsabilitat Social, Participació i Cooperació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8106

Data del DOGV
:   16-08-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7447


Data del document
:   11-08-2017

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * participació social
    * ajuda pública

RESOLUCIÓ d'11 d'agost de 2017, del director general de Responsabilitat Social i Foment de l'Autogovern, per la qual es concedeixen subvencions destinades a associacions, fundacions i altres entitats i organitzacions sense ànim de lucre de la Comunitat Valenciana per a la realització d'actuacions relacionades amb la formació i la divulgació en matèria de responsabilitat social durant l'exercici 2017, i s'adopten altres decisions en el marc de l'Ordre 6/2016, de 14 de setembre, i de la Resolució de 3 d'abril de 2017, les dues de la Conselleria de Transparència, Responsabilitat Social, Participació i Cooperació. [2017/7447]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de l'Ordre 6/2016, de 14 de setembre, de la Conselleria de Transparència, Responsabilitat Social, Participació i Cooperació, per la qual s'aproven les bases reguladores de la concessió de subvencions destinades a associacions, fundacions i altres entitats i organitzacions sense ànim de lucre de la Comunitat Valenciana per a la realització d'actuacions relacionades amb la formació i divulgació en matèria de responsabilitat social (DOGV 7874, 15.09.2016), en relació amb la Resolució de 3 d'abril de 2017, de la mateixa conselleria, per la qual es convoca la concessió de les subvencions mencionades per a l'exercici 2017 (DOGV 8017, 07.04.2017), es resol aquesta convocatòria d'acord amb els següents:  
  
Antecedents de fet  
  
Primer. Mitjançant l'Ordre 6/2016, de 14 de setembre, de la Conselleria de Transparència, Responsabilitat Social, Participació i Cooperació, es van aprovar les bases reguladores de la concessió de subvencions destinades a associacions, fundacions i altres entitats i organitzacions sense ànim de lucre de la Comunitat Valenciana per a la realització d'actuacions relacionades amb la formació i divulgació en matèria de responsabilitat social.  
En el marc establit per aquestes bases reguladores, a través de la Resolució de 3 d'abril de 2017, de la mateixa Conselleria, es va convocar la concessió de les subvencions mencionades per a l'exercici 2017.  
Segon. De conformitat amb el punt 1 de l'apartat cinqué de la resolució de convocatòria esmentada, el termini de presentació de sol·licituds va finalitzar el 8 de maig de 2017, i han concorregut a la convocatòria huitanta sol·licituds.  
Tercer. Vistes les sol·licituds presentades, es van efectuar, d'una banda, tràmits d'audiència com a pas previ a les propostes de resolució d'inadmissió a tràmit de les sol·licituds, ja que les actuacions per a les quals se sol·licitaven determinades ajudes no s'ajustaven al que exigeix la bases primera i segona de l'Ordre 6/2016, de 14 de setembre, o bé les entitats no complien els requisits de la base reguladora tercera de l'ordre esmentada i, d'una altra banda, requeriments perquè les entitats pogueren esmenar o millorar les sol·licituds, i s'adverteix, expressament, que si no s'esmena la falta o no es presenta tota la documentació exigida es considerarà que les entitats interessades desisteixen de les seues peticions.  
En relació amb els tràmits d'audiència remesos van presentar l'escrit d'al·legacions les entitats Societat d'Amics de la Serra Espadà, Associació Col·lectiu Unió d'Integració al Discapacitat Acudim, Rastro Solidario, Fundació Victoria Laporta Carbonell, Fundació Equip Humà, Associació Sempre Avant, Associació Discapacitats Anec de Cullera, Associació Praxis Vega Baixa, Cocemfe Maestrat.  
Quart. La comissió d'avaluació, prevista en la base reguladora onze de l'Ordre 6/2016, es va reunir amb data 31 de juliol de 2017, en aquesta reunió es va ratificar la proposta d'inadmissió a tràmit de totes les sol·licituds pels motius que apareixen en els escrits remesos a les entitats esmentades, ja que els arguments esgrimits en els escrits d'al·legacions presentats per les entitats esmentades en el paràgraf precedent no acreditaven la connexió i vinculació de les distintes actuacions proposades amb l'objecte de la convocatòria.  
Respecte a l'entitat Associació Més Responsable, la Comissió d'Avaluació va acordar que seria objecte de valoració en una reunió posterior, ja que en el moment de la reunió de 31 de juliol, encara no s'havia pogut notificar a l'entitat el tràmit d'audiència, després de dos intents infructuosos de notificació, ja que està en tramitació l'anunci de publicació en el Boletín Oficial del Estado.  
Així mateix, la comissió d'avaluació va elevar la proposta de resolució de desistiment a aquelles entitats que no havien atés els requeriments en la seua totalitat, ho havien fet de forma incorrecta, incompleta o fora de termini o havien desistit expressament de la sol·licitud.  
Finalment, la comissió d'avaluació va procedir a avaluar totes les sol·licituds admeses a tràmit i que havien esmenat el requeriment, d'acord amb els criteris objectius d'atorgament establits en la base reguladora sisena, i a assignar la quantia individualitzada de la subvenció atenent el que disposa la base reguladora setena, proposta que va ser aprovada per unanimitat dels assistents, i tot això consta en l'acta de la sessió en què s'efectua la proposta motivada de la resolució.  
  
Cinqué. L'òrgan instructor després d'efectuar la consulta interactiva del compliment de les obligacions tributàries i davant de la Seguretat Social, procedeix a efectuar requeriments a les entitats Federació Valenciana d'Empresaris de la Construcció, RS Pimes Associació Valenciana i Món Jove Associació perquè acrediten estar al corrent de les obligacions tributàries i davant de la Seguretat Social. I s'acorda posposar per a una posterior reunió de la comissió d'avaluació l'elevació de la proposta motivada de resolució d'aquestes entitats.  
  
Respecte a la resta d'entitats que han sigut objecte de baremació, l'òrgan instructor, després de realitzar les consultes interactives, emet un informe en el qual se certifica que les entitats beneficiàries compleixen tots els requisits necessaris per a accedir a les ajudes establides en la convocatòria.  
  
Fonaments de dret  
I. De conformitat amb l'article 160.4.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com amb els articles 1 i 3 del Decret 160/2015, de 18 de setembre, del Consell, pel qual aprova el Reglament orgànic i funcional de la Conselleria de Transparència, Responsabilitat Social, Participació i Cooperació, l'òrgan competent per a resoldre els expedients tramitats és el conseller de Transparència, Responsabilitat Social, Participació i Cooperació.  
No obstant això, segons el que estableix la base reguladora dotze de l'Ordre 6/2016, de 14 de setembre, en relació amb l'apartat deu de la resolució de convocatòria i de conformitat amb l'article 9 de la Llei 40/2015, d'1 d'octubre, de règim jurídic del sector públic, la competència per a resoldre les sol·licituds de subvencions d'aquesta convocatòria està delegada en la persona titular de la Direcció General de Responsabilitat Social i Foment de l'Autogovern.  
  
II. De conformitat amb l'apartat 1 de la base reguladora deu, la Direcció General de Responsabilitat Social i Foment de l'Autogovern s'ha encarregat d'ordenar i instruir el procediment, i acorda totes les actuacions necessàries per a la determinació, coneixement i comprovació de les dades en virtut de les quals procedeix adoptar la resolució pertinent.  
III. La Llei 14/2016, de 30 de desembre, de pressupostos de la Generalitat per a l'exercici 2017, preveu, dins de l'aplicació 99.43.67.445.82 (programa denominat: Responsabilitat social i foment de l'autogovern), la línia pressupostària S8055000, destinada a finançar la concessió de subvencions a associacions, fundacions i altres entitats i organitzacions sense ànim de lucre de la Comunitat Valenciana per a la realització d'actuacions relacionades amb la formació i divulgació en matèria de responsabilitat social, amb un import màxim global de 75.000 - (setanta-cinc mil euros).  
IV. La comissió d'avaluació, de conformitat amb les bases reguladores sisena i setena, ha elevat la corresponent proposta motivada de resolució, amb data 31 de juliol de 2017, per unanimitat, proposta motivada de resolució en els termes que figuren en l'acta incorporada a l'expedient de tramitació i que s'assumeix íntegrament.  
  
En virtut de tot el que s'ha exposat anteriorment i de la resta de la normativa de pertinent aplicació, resolc:  
  
Primer  
Inadmetre a tràmit les sol·licituds formulades per les entitats que es mencionen en l'annex I, d'acord amb els motius que s'hi indiquen.  
  
  
Segon  
Tindre per desistides de les seues respectives sol·licituds les entitats incloses en l'annex II, ja que no han atés els requeriments que els van ser efectuats perquè esmenaren i milloraren les seues respectives sol·licituds; han atés el requeriment de manera incompleta o fora de termini o han desistit expressament.  
  
Tercer  
Concedir a les entitats que figuren en l'annex III les puntuacions que s'hi indiquen per aplicació dels criteris objectius d'atorgament previstos en la base reguladora sisena, així com els imports econòmics que també es ressenyen en aquest annex, calculats com a percentatge corresponent sobre les quantitats subvencionables, de conformitat amb la proposta motivada de resolució efectuada per la Comissió d'Avaluació i a càrrec de la línia pressupostària S8055000, destinada, dins de l'aplicació 82.59.00.564.54 (programa denominat: Responsabilitat social i foment de l'autogovern), a finançar, en el marc de la Llei 14/2016, de 30 de desembre, de pressupostos de la Generalitat per a l'exercici 2017, la concessió de subvencions destinades a associacions, fundacions i altres entitats i organitzacions sense ànim de lucre de la Comunitat Valenciana per a la realització d'actuacions relacionades amb la formació i divulgació en matèria de responsabilitat social, amb un import màxim global de 75.000 - (setanta-cinc mil euros).  
  
Les entitats beneficiàries hauran de complir les obligacions previstes en la base reguladora quarta, interpretada en connexió amb la resta de l'Ordre 6/2016, de 14 de setembre, de la Conselleria de Transparència, Responsabilitat Social, Participació i Cooperació, així com amb les previsions recollides en la Resolució de 3 d'abril de 2017, d'aquest mateix departament del Consell, amb especial atenció a l'obligació de respectar el termini màxim de justificació de la subvenció rebuda, que venç, a tenor de l'apartat onze de l'última resolució mencionada, el 31 d'octubre de 2017.  
Atesa la base reguladora quinze, la Direcció General de Responsabilitat Social i Foment de l'Autogovern aplicarà el pla de control aprovat per resolució del conseller de Transparència, Responsabilitat Social, Participació i Cooperació, firmada el 31 de maig de 2017 i disponible en l'àrea de Responsabilitat Social i Foment de l'Autogovern, de la pàgina web del departament esmentat del Consell, www.transparencia.gva.es.  
  
D'acord amb l'apartat 5 de la base reguladora onze, en relació amb l'apartat deu de la resolució de convocatòria, així com amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta resolució, que posa fi a la via administrativa, es podran interposar els recursos següents:  
a) Recurs potestatiu de reposició en el termini d'un mes davant de la persona titular de la conselleria amb competències en matèria de foment de l'autogovern i desenvolupament estatutari.  
b) O bé, directament recurs contenciós administratiu en el termini de dos mesos davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que estableixen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjuí que les entitats interessades puguen interposar qualsevol altre recurs que consideren pertinent.  
  
València, 11 d'agost de 2017.- El director general de Responsabilitat Social i Foment de l'Autogovern: Josep Ochoa Monzó.